b"\n_START_ARTICLE_\nL\xc3\xadnia de Rauma\n_START_SECTION_\nHist\xc3\xb2ria\n_START_PARAGRAPH_\nEl 1869 es va crear un comit\xc3\xa8 encarregat d'examinar la possibilitat de construir un ferrocarril al comtat de M\xc3\xb8re og Romsdal. Cinc anys despr\xc3\xa9s van ser venudes accions per contribuir en la construcci\xc3\xb3. El 1908, el Parlament va decidir que hi hauria un tren fins al fiord de Romsdal. La construcci\xc3\xb3 va comen\xc3\xa7ar el 12 de gener de 1912. El 1921 la l\xc3\xadnia va ser oberta al tr\xc3\xa0nsit des de Domb\xc3\xa5s a Bjorli. El 29 de novembre de 1924 la l\xc3\xadnia va ser inaugurada oficialment pel rei Haakon._NEWLINE_Des del 1924 fins a la d\xc3\xa8cada del 1970 la l\xc3\xadnia era la via principal entre Oslo i M\xc3\xb8re og Romsdal per a les persones i el correu. A \xc3\x85ndalsnes, en cada sortida i arribada d'un tren, hi havia un autob\xc3\xbas que duia a Molde i a Kristiansund._NEWLINE_La l\xc3\xadnia de Rauma va jugar un paper clau en l'inici de la Segona Guerra Mundial a Noruega. Quan Noruega va ser enva\xc3\xafda el 9 d'abril de 1940, 3.000 lingots d'or (49 tones) es van retirar a corre-cuita del Banc de Noruega abans que la invasi\xc3\xb3 alemanya arrib\xc3\xa9s a Oslo. Des Oslo, el carregament va ser enviat a Lillehammer en camions, on va ser col\xc2\xb7locada en un tren de c\xc3\xa0rrega a \xc3\x85ndalsnes, on els camions van transport els lingots cap a Molde, on hi havia els vaixells de guerra brit\xc3\xa0nics que es van endur els lingots fora del pa\xc3\xads, a Anglaterra._NEWLINE_El 1990 la l\xc3\xadnia va transportar 117.000 passatgers i 174 tones de c\xc3\xa0rrega. El 1994 les xifres van ser de 131.000 passatgers i 131.192 tones."